Apstiprināti

Ar Lubānas novada

pašvaldības izpilddirektora

06.04.2020. rīkojumu Nr. LUB/2.01/20/3

**Lubānas novada pašvaldības nekustamā īpašuma Sporta 17**

**zemes vienības ar apzīmējumu 7013 001 0067 daļas 500 m² platībā nomas tiesību izsoles noteikumi.**

**1. Vispārīgie noteikumi**

1.1. Lubānas novada pašvaldībai piederošā nekustamā īpašuma “Sporta 17”, kadastra apzīmējums Nr. 7013 001 0067 daļas 500 m² platībā nomas tiesību izsoles noteikumi (turpmāk tekstā – Noteikumi) nosaka kārtību, kādā notiek Lubānas novada pašvaldības nekustamā īpašuma nomas tiesību iegūšana atklātā izsolē.

1.2. Izsole notiek, ievērojot Publiskas personas finanšu līdzekļu un mantas izšķērdēšanas novēršanas likumu, likuma “Par pašvaldībām”, Publiskas personas mantas atsavināšanas likuma tiesību normas.

1.3. Noteikumu mērķis ir nodrošināt nomas tiesību izsoles dalībniekiem atklātu un vienādu iespēju nomas tiesību iegūšanai uz Lubānas novada pašvaldībai piederošās zemes vienības daļu, kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” likuma „Par valsts un pašvaldību finanšu līdzekļu un mantas izšķērdēšanas novēršanu” izpratnē.

1.4. Izsoli organizē un veic ar Lubānas novada pašvaldības izpilddirektora 06.04.2020. rīkojumu Nr. LUB/2.01/20/3 izveidota komisija (turpmāk tekstā – Komisija). Ar Izsoles noteikumiem var iepazīties interneta vietnē http://www.lubana.lv.

1.5. Piedāvājumi tiks atvērti Lubānas novada pašvaldības ēkā Lubānā, Tilta ielā 11, 2. stāvā 14. kabinetā **2020. gada 24. apīlī plkst. 10.00**. Ņemot vērā valstī izsludināto ārkārtas situāciju, piedāvājumi tiks atvērti bez pretendentu klātbūtnes.

1.6. Izsoles veids – rakstiska izsole.

1.7. Izsolē piedāvātā objekta sākotnējā nomas maksa, kas ir izsoles sākumcena, ir EUR 25,60 gadā.

1.8. Izsoles rezultātus apstiprina Lubānas novada pašvaldības dome.

**2. Objekta raksturojums**

2.1. Nomas objekts ir zemes vienības ar apzīmējumu 7013 001 0067 daļa 500 m² platībā.

2.2. Nomas līguma darbības termiņš – 2032. gada 1. marts.

2.3. Objektu var apskatīt darba dienās, iepriekš zvanot un vienojoties par apskates laiku ar kontaktpersonu Gunti Stalbovu, tālr. 26110463.

2.4. Objekta izmantošanas mērķis - sporta pasākumu bāzes izveide ar tiesībām izvietot īslaicīgas lietošanas būvi.

**3. Izsoles priekšnoteikumi**

3.1. Izsolē var piedalīties fiziska vai juridiska persona, kas līdz 2020. gada 24. aprīlim plkst. 10.00 iesniegusi dokumentus ar rakstisku cenas piedāvājumu. Rakstiski piedāvājumi iesniedzami Lubānas novada pašvaldībā, Tilta ielā 11, Lubānā, Lubānas nov., LV-4830 pa pastu vai personīgi ievietojot pie ēkas esošajā pastkastē.

3.2. Piedāvājums iesniedzams slēgtā aploksnēs ar atzīmi “Lubānas novada pašvaldības nekustamā īpašuma Sporta 17 zemes vienības ar apzīmējumu 7013 001 0067 daļas 500 m² platībā nomas tiesību izsolei, neatvērt līdz 2020. gada 24. aprīlim plkst. 10.00”. Iesniegumā norāda iesniedzēja vārdu un uzvārdu vai nosaukumu, adresi, piedāvājuma iesniegšanas laiku un piedāvāto summu, kā arī apliecina piekrišanu izsoles noteikumiem. Piedāvājumi, kas neatbilst šīm prasībām, tiks uzskatīti par nederīgiem.

**4. Izsoles norise**

4.1. 2020. gada 24. aprīlī plkst. 10.00 izsoles komisija pārbauda tās dienas pastu un noskaidro, vai ir reģistrēti iesniegti piedāvājumi. Ja 15 minūšu laikā piedāvājumi netiek saņemti, komisija paziņo, ka piedāvājumu pieņemšana ir pabeigta. Pēc šā paziņojuma vairs netiek pieņemti ne personiski iesniegti, ne arī pa pastu atsūtīti piedāvājumi. Izsoles komisija atver slēgtās aploksnēs iesniegtos piedāvājumus un uz tiem parakstās.

4.2. Pēc aplokšņu atvēršanas izsoles komisijas no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, un, ja nav nekādu šaubu, paziņo, ka izsole pabeigta, kā arī nosauc visaugstāko cenu un personu, kas to nosolījusi. Par to tiek sastādīts protokols. Pārējiem izsoles dalībniekiem nodrošinājumu atmaksā piecu darba dienu laikā.

4.3. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles komisija turpinās izsoli, uzaicinot, personas, kuras piedāvājušas vienādu augstāko cenu, iesniegt nākamos rakstiskus piedāvājumus.

4.4. Ja uz izsoli ir pieteicies tikai viens izsoles dalībnieks, kurš atbilst izvirzītajiem kritērijiem un prasībām, un kurš ir nosolījis izsoles sākumcenu, izsoles komisija apstiprina šo izsoles dalībnieku par nomas tiesību ieguvēju.

4.5. Lubānas novada pašvaldības dome tuvākajā domes sēdē apstiprina izsoles rezultātus.

4.6. Mēneša laikā pēc izsoles rezultātu apstiprināšanas ar izsoles uzvarētāju tiek noslēgts nomas līgums. Nomas līguma noteikumus un līguma noslēgšanas kārtību nosaka pašvaldība saskaņā ar normatīvo aktu prasībām.